Ε75, ο δρόμος που ξεκινά από τη Νορβηγία και καταλήγει στη… Σητεια.

Όλοι γνωρίζουμε το Βόρειο Οδικό Άξονα της Κρήτης, το γνωστό ως ΒΟΑΚ. Αυτό που δεν γνωρίζουν οι πολλοί είναι ότι το επίσημο όνομά του είναι Ε75 (Ευρωπαϊκή Οδός Ε75)… και αυτό που ελάχιστοι γνωρίζουν είναι ότι είναι μια οδική αρτηρία που ξεκινά από τη Νορβηγία -από την πόλη Vardo του νορβηγικού νησιού Vardoya, το πιο βορειοανατολικό σημείο της χώρας- και καταλήγει στη… Σητεία!

Η οδική αρτηρία E75 αποτελεί μέρος του Διεθνούς Δικτύου Εθνικών Οδών της Ευρώπης και έχει μήκος που φτάνει συνολικά τα 5.639 χιλιόμετρα.

Για να φτάσει στην Ελλάδα, η E75 περνά από τη Νορβηγία, τη Φινλανδία, την Πολωνία, την Τσεχία, τη Σλοβακία, την Ουγγαρία, τη Σερβία και τη Β. Μακεδονία. Στην Ελλάδα ξεκινά από το χωριό Εύζωνοι στο Κιλκίς και συνεχίζει περνώντας από Θεσσαλονίκη, Κατερίνη, Λάρισα, Βόλος Λαμία, Θήβα, Αθήνα. Μετά η Ε75 χρησιμοποιεί πλοίο μέχρι τα Χανιά (Σούδα) για να περάσει έπειτα από Ρέθυμνο, Ηράκλειο, Άγιο Νικόλαο και καταλήγει στη Σητεία.